तुर्की चाहे टर्की (तुर्की भाषा में: तुर्किया जम्हूरिया) यूरोप आ एशिया दुनों महादीप में बिस्तार वाला एगो देस हवे। एकर राजधानी अंकारा सहर हवे आ इस्तांबुल इहाँ के सभसे बड़ सहर हवे। तुर्की के जादेतर हिस्सा पच्छिमी एशिया में पड़े ला आ अनातोलिया के नाँव से जानल जाला जबकि कुछ हिस्सा दक्खिन-पूरबी यूरोप के बाल्कन प्रायदीप के हिस्सा हवे जेकरा के थ्रेस कहल जाला। तुर्की के तीन ओर समुंद्र बाने; उत्तर में काला सागर, पच्छिम में एजियन सागर आ दक्खिन में भूमध्यसागर।